Na osnovu člana 38 stav 1 tačka 2 i 15 Zakona o lokalnoj samoupravi („Sl. list CG“ br. 2/18, 34/19, 38/20, 50/22, 84/22), člana 43 stav 1, člana 45 stav 1, 3 i 4, člana 47 Zakona o finansiranju lokalne samouprave („Sl. list CG“ br. 03/19, 86/22) i člana 40, člana 46 stav 1, tačka 2 i 15 i člana 59 stav 2 Statuta Opštine Rožaje („Sl. list CG – Opštinski propisi“ br. 038/18 od 2. 11. 2018. god. i br. 16/21 od 7. 6. 2021. godine), Skupština Opštine Rožaje, na sjednici održanoj dana 30.05.2024.godine, donijela je

# ODLUKU

**o dugoročnom kreditnom zaduženju Opštine Rožaje za 2024. godinu**

## Član 1

Zadužuje se Opština Rožaje uzimanjem dugoročnog kredita u iznosu od 5.000.000,00 eura (pet miliona eura) kod Evropske investicione banke (EIB) radi realizacije projektnih aktivnosti i izgradnje sistema za prečišćavanje otpadnih voda u Rožajama.

## Član 2

Sredstva iz člana 1 ove Odluke iskoristiće se za finansiranje troškova projektovanja, izvođenja radova i stručni nadzor nad izvođenjem radova na izgradnji kanalizacione mreže i postrojenja za prečišćavanje otpadnih voda (PPOV) i po potrebi za finansiranje troškova revizije glavnog projekta izgradnje PPOV.

## Član 3

Uslovi kredita (rok vraćanja, kamatna stopa, sredstva za obezbjeđivanje kredita i dr.) biće utvrđeni ugovorom o prenosu kreditnih sredstava koja su obezbijeđena iz aranžmana zaključenog između Vlade Crne Gore i EIB za potrebe finansiranja projekta, koji će biti sklopljen između Opštine Rožaje, Ministarstva finansija Crne Gore, Ministarstva turizma, ekologije, održivog razvoja i razvoja sjevera i DOO „Project-Consulting“ - Podgorica (PROCON).

## Član 4

Skupština Opštine ovlašćuje Predsjednika Opštine da zaključi Ugovor o zaduženju za kredit iz člana 1 ove Odluke sa Ministarstvom finansija Crne Gore, Ministarstvom turizma, ekologije, održivog razvoja i razvoja sjevera i DOO „Project-Consulting“ - Podgorica (PROCON), kao nacionalnom jedinicom za implementaciju projekata iz oblasti komunalnih djelatnosti i zaštite životne sredine.

## Član 5

Usvajanjem ove Odluke prestaje da važi Odluka o dugoročnom kreditnom zaduženju Opštine Rožaje broj 02-016/23-267 od 14.09.2023. godine, koja je objavljena u „Službenom listu Crne Gore - Opštinski propisi“, br. 043/23 0d 21. 9. 2023. godine.

## Član 6

Ova Odluka stupa na snagu danom objavljivanja u „Službenom listu Crne Gore - Opštinski propisi“.

Broj:02-016/24-168

Rožaje, 31.05.2024.godine

**SKUPŠTINA OPŠTINE ROŽAJE**

Predsjednik Skupštine,

Almir Avdić, s. r.